ຕຳຫຼວດ ອັຟການິສຖານ ຢ່າງໜ້ອຍ 100 ຄົນ ໄດ້ໂຕນໜີ ໄປຮ່ວມ ພວກຕາລີບານ
ກຳລັງ​ຮັກສາຄວາມ​ປອດ​ໄພ ​​ອັ​ຟກາ​ນິສຖານ ​ໄດ້​ຍອມ​ຈຳນົນ ຫຼັງ​ຈາກ​ໄດ້​ປະ​​ທະ​ກັນ​ກັບ​ພວກທະຫານ ຕາ​ລິ​ບານ ​ເປັນ​ເວລາ 3 ມື້ ຢູ່​​ທີ່​ໝັ້ນ Tirgara.
ມີຕຳຫຼວດ ອັຟການິສຖານ ແລະ ເຈົ້າໜ້າທີ່ຮັກສາເຂດຊາຍ ແດນຢ່າງໜ້ອຍ 100 ຄົນໄດ້ໂຕນໜີເຂົ້າໄປຮ່ວມນຳ ກຸ່ມພວກ ຕາລີບານ ໃນການຍອມແພ້ຄັ້ງໃຫຍ່ທີ່ສຸດ ຕັ້ງແຕ່ກຳລັງທະຫານ NATOແລະ ສຫລ ໄດ້ສິ້ນສຸດພາລະກິດ ການຕໍ່ສູ້ໃນທ້າຍຂອງ ປີທີ່ຜ່ານມາ ກຳລັງຮັກສາຄວາມປອດໄພ ອັຟການິສຖານ ໄດ້ຍອມຈຳນົນໃນ ຕອນແລງຂອງວັນເສົາທີ່ຜ່ານມາ ຫຼັງຈາກໄດ້ປະທະກັນກັບພວກ ທະຫານ ຕາລິບານ ເປັນເວລາ 3 ມື້ ຢູ່ທີ່ຖານທີ່ໝັ້ນ Tirgara ໃນແຂວງ Badakshan, ຢູ່ເຂດຊົນນະບົດຂອງພາກຕາເວັນອອກ ສຽງເໜືອ ຂອງປະເທດ ຜູ້ບັນຊາການຕຳຫຼວດທ້ອງຖິ່ນແມ່ນໜຶ່ງໃນບັນດາຜູ້ທີ່ໄດ້ໂຕນໜີ, ມອບອາວຸດ ແລະ ລູກກະສຸນຕ່າງໆທັງໝົດໃຫ້ພ້ອມ ຫົວໜ້າສະພາຂອງແຂວງ ທ່ານ Abdullah Naji Nazari ໄດ້ກ່າວວ່າ,